ఇది స్క్రిప్ట్‌లేని సీరీస్. ఇందులో వ్యక్తమయ్యేవి ఏవైనా ఈ సీరీస్‌లో కనిపించే
ఆయా వ్యక్తుల వ్యక్తిగత భావాలు తప్ప, వాటిని అమెజాన్ ధృవీకరించలేదు, పర్యవేక్షించలేదు.
ఈ సీరీస్‌లో కనిపించే ఏ ఉత్పత్తులను,సేవలను లేదా వ్యాపారాలను అమెజాన్ బలపరచటం లేదు,
అలాగే ఈ సీరీస్‌లోని వ్యక్తులు చేసిన ఏవైనా వ్యాఖ్యల నిజానిజాలను సమర్థించడం లేదు.
ప్రేక్షకుల విచక్షణ సూచించడమైనది.
ఈ సీరీస్ ఏ వ్యక్తి, సమిష్టి, కులం, సమూహం, సంస్థ, లేదా మతం మనోభావాలను దెబ్బతీయాలని
అనుకోవట్లేదు, లేదా ఏ సజీవమైన లేదా మరణించిన వ్యక్తిని కించపరచాలని అనుకోవడం లేదు.
ఈ సీరీస్ పొగాకు, డ్రగ్స్ లేదా మద్యపానం వాడకాన్ని ప్రోత్సహించడం లేదు.
ఈ సీరీస్ నిర్మాణంలో ఏ జంతువుకూ హాని జరగలేదు,
అలాగే పిల్లలను ఏ విధంగాను వేధించకుండా, నిర్లక్ష్యం చేయకుండా లేదా వాడుకోకుండా
నిర్ధరించడానికి అన్ని చర్యలను తీసుకున్నాం.
మిషన్ స్టార్ట్ అబ్ లోని ఐదవ సవాలు తర్వాత,
డేబ్రేక్‌కు చెందిన సుమేధ్ ఎలిమినేట్ అయ్యారు.
సుమేధ్, మేము నీలో ఆ పోరాటపటిమ చూడటం ఆపేశాము.
ఇప్పుడు మిగిలిన స్థాపకులు ఎదుర్కోవాలి
ఈ షోలోని చిట్టచివరి, అత్యంత కష్టమైన సవాలును.
మా ఆరవ సవాలు పేరు, "ప్రతిభావంతులను ఆకర్షించు."
ఈ సవాలు అన్నిటికన్నా కష్టమైన సవాలు అనిపించింది.
అర్హులైన సీఈఓను ఆకట్టుకోవడమే మా లక్ష్యం.
నా పాత్ర ఏంటో నాకు తెలియలేదు.
కానీ కంపెనీ ముఖంగా మీకొక సీఈఓ కావాలా?
-మీకసలు సీఈఓ అవసరమా? -అవును.
అంటే, నేను...
ఇది పని చేస్తే, కావాలంటే మోకాలిపై కూర్చుంటాను.
ఈనాటి సవాలు తర్వాత, ఐదు స్థాపక జట్లు మిగులుతాయి,
వీళ్ళకు మదుపరుల నుండి పెట్టుబడిని సాధించే
అవకాశం దొరుకుతుంది.
MISSION START AB
ఏ స్థాపకుడికైనా మూడు విషయాలు చాలా కీలకమైనవి.
మొదటిది దృఢసంకల్పం.
రెండవది మన మనసులో మాటను అనుసరించడం.
ఇక మూడవది, అత్యంత ముఖ్యమైనది వద్దని చెప్పే శక్తి ఉండటం.
గత ఎపిసోడ్లలో, మీకు నేర్చుకోవడం కనిపిస్తుంది. కానీ...
స్మృతి, శిఖర్ రీ-డిసైన్
మిషన్ స్టార్ట్ అబ్‌ లోని ఆరవ, ఆఖరి సవాలులో
ఈ నేర్చుకున్న విషయాలను పరీక్షించారు.
నిజమైన ప్రపంచంలో, స్థాపకులు పరిశ్రమలోని
సీనియర్ ప్రతిభావంతులను ఆకట్టుకోవాలంటే,
దాన్ని ఎలా చేస్తారు, ఏం చేస్తారు?
ఈ ప్రశ్నకు జవాబును కనుక్కోవడానికి,
ఒక ఊహాత్మకమైన సవాలును మదుపరులు రూపొందించారు.
ముగ్గురు ఎగ్జిక్యూటివ్‌ల నుండి స్థాపకులు ఎంచుకోవాలి.
మన తొలి అభ్యర్థి, స్టార్టప్స్‌ను పెద్ద వ్యాపారాలుగా మారుస్తారు.
సాయికిరణ్ కృష్ణమూర్తి సీఈఓ, ఎక్స్ టు 10ఎక్స్
వ్యాపార విస్తరణలో దిట్ట, సాయికిరణ్ కృష్ణమూర్తి.
మన తర్వాతి అభ్యర్థికి, స్థానిక వ్యాపారాలను ప్రపంచ బ్రాండ్లుగా
ఎలా మార్చాలో తెలుసు.
బ్రాండింగ్ మేటి జీనా విల్కాసిమ్.
ఇక మన ఆఖరి అభ్యర్థి,
15 నగరాలలో 60కి పైగా రెస్టారెంట్ అవుట్‌లెట్లు
ఏర్పరచిన రియాజ్ అమ్లానీ.
ప్రతిభావంతుల్ని ఆకట్టుకుని, ఆకర్షించడానికి స్థాపకులకు రెండు అవకాశాలు ఉంటాయి.
ఒకటవ రౌండ్. ఇందులో స్థాపకులు చాలా తక్కువ సమయంలో
సీఈఓలను కలిసి వాళ్ళను ఆకర్షించాలి.
రెండవ రౌండ్.
ఒకటవ రౌండ్‌లో ఆకర్షితులైన సీఈఓలు మాత్రమే
స్థాపకులతో ముఖాముఖి భేటీ కోసం గదిలోకి ప్రవేశిస్తారు.
కానీ ఈ ఊహాత్మక పరిస్థితిలో స్థాపకులకున్న,
ప్రతిభను ఆకర్షించే సామర్థ్యమే కాకుండా,
వాళ్ళకు తమ సొంత నాయకత్వంపై దృఢసంకల్పం, నమ్మకాలు
ఉన్నాయా లేవా అని మదుపరులు చూడాలనుకుంటున్నారు.
మూడవ రౌండ్‌లో, స్థాపకులు తమకు సీఈఓ కావాలా లేదా వాళ్ళకు తమ సొంత నాయకత్వంపై
దృఢసంకల్పం, నమ్మకాలు ఉన్నాయా అని నిర్ణయించుకుంటారు.
ఇక ఈ ఎంపిక ఆధారంగా,
మదుపరులు తుది నిర్ణయం తీసుకుంటారు.
ఇందులో ఏ బయటి అంశాలు లేేవు.
సంబరం లేదు, 200 మంది జనాలు లేరు.
నిర్ణయం తీసుకోవడానికి మేము మాత్రమే ఉన్నాం.
మేము ముగ్గురు సీఈఓలను ఆకట్టుకోవాలి.
నా ఆలోచన ఇదే, "వీళ్ళు బిలియన్ డాలర్ల పెట్టుబడి సేకరించినవాళ్ళు.
"వాళ్ళకు మన కంపెనీతో పనేంటి?"
కానీ వాళ్ళను ఒప్పించి నియమించుకోవాలి. ఎలా చేయాలి?
మా ఆరవ సవాలు "ప్రతిభను ఆకర్షించడం."
అంటే మేము ప్రతిభను ఆకర్షించాలి,
కానీ మేము దాని గురించి ఆలోచించనే లేదు.
మేము మొదట సమస్య వివరణ చేశాం
దాన్లో మేము సీఈఓను నియమించాలని స్పష్టంగా రాసుంది.
సీఈఓ నియామకం మా ఆలోచనకు విరుద్ధం, ఎందుకంటే మమ్మల్ని
మేమే తొలగించుకోవాలి. కానీ అదొక సవాలుగా తీసుకున్నాం.
మన ముందు ఏదైనా అవకాశం వస్తే ఎందుకు వదులుకోవాలి?
ఎందుకు వద్దనడం? అందులో ఏదైనా రావచ్చు.
నేను బయటకు వెళ్ళి, ఎవరినైనా నియమించుకోవడం,
నాకు చేతకాదని చెప్పడంలాగా ఉంటుంది.
ఈ దశలో నా పని నువ్వు చేసి పెట్టు అన్నట్టు ఉంటుంది.
దీనిపై మేము ఎంతో కష్టపడ్డాం.
ఈ స్థితికి రావడానికి మేము ఎంతగానో కష్టపడ్డాం.
మా ఉద్యోగాలు వదిలేశాం, ప్రతీ సమావేశానికి మొదట పరిగెత్తేవాళ్ళం.
అలాంటప్పుడు బయటి వ్యక్తి ఎందుకు? మా మనసులో ఒకే ప్రశ్న, "ఎందుకు?"
నిద్రపోదాం రా.
సారీ, మేము రెండు మూడు గంటలే నిద్రపోయాం.
పళ్ళు తోముకున్నావా?
లేదు.
మనం ఎవరినీ నియమించుకోం.
-నోరు మూసుకోరా. -చెప్తున్నాగా.
స్థాపకులారా!
ఆఖరి సంప్రదింపుకు ముందు జరిగే ఆఖరి సవాలు ఇదే.
రీ-డిసైన్, మీకు మూడు బూస్టర్లు అలాగే రక్షణ రెండూ ఉన్నాయి.
దీనర్థం, ఈనాటి సవాలులో మీ పనితనం సరిగా చేయకపోయినా,
మీరు సురక్షితం, ఏమీ కాదు, మీరు ఫినాలేకు వెళతారు.
యాత్రికార్ట్, అలిప్పో.
మీకు ఒక్కో బూస్టరే ఉంది.
ఈరోజు మీ పనితనం సరిగా లేకపోవడం వల్ల కింది మూడు స్థానాల్లోకి వెళితే,
ఆ బూస్టర్ కూడా కోల్పోతారు,
అలాగే ఫినాలే నుండి వైదొలుగుతారు.
కానీ, ఒకటి గుర్తుంచుకోండి.
ఇది మిషన్ స్టార్ట్ అబ్ చిట్టచివరి సవాలు.
మీ సర్వస్వాన్ని ధారపోయండి, మీ అందరికీ ఆల్ ద బెస్ట్.
పదిహేను నిమిషాలు.
15 నిమిషాల్లో తక్షణ ఉపశమనం కలిగించే క్రీమ్ కూడా పని చేయదు.
ఇక స్థాపకులు ఇంతే సమయంలో
ముగ్గురు సీనియర్ సీఈఓలను ఆకట్టుకోవాలి.
అలిప్పో 15:00 నిమిషాలు
మొత్తం మీద, మాకు 15 నిమిషాలు ఇచ్చారు, మేము మొదటివాళ్ళం.
-మాకు ఒత్తిడి బాగా పెరిగింది. -మాకు ఒకే బూస్టర్ ఉంది.
జీనాను చూశాం, ఆమె కునాల్‌తో మాట్లాడుతోంది.
-హేయ్, జీనా! హాయ్. -హాయ్.
-నేను ఆయుషిని.
-ఎలా ఉన్నారు? -బాగా.
-నేను నిఖిల్. -నిఖిల్, నేను జీనా.
మేము అలిప్పో సహ స్థాపకులం.
మహిళలు భిన్న నైపుణ్యాలు నేర్చుకుని తమ కుటీర వ్యాపారాలు మొదలుపెట్టడానికి
ఎదుగుదల వ్యవస్థను నిర్మిస్తున్నాం.
ఆపై వారి వ్యాపారాలు నిర్మిస్తాం,
వాళ్ళకు సరైన లైసెన్సులు అందించడం దగ్గరి నుంచి.
ఆలోచన ఏంటంటే, మేము ప్రతీ ఇంట్లో స్టార్టప్ ప్రక్రియను
ప్రజాస్వామ్యబద్ధం చేస్తున్నాం,
చిరు వ్యాపారులకు సాధికారత అందిస్తున్నాం.
సరే, మీరు నాకు ఎంతో సమాచారం ఇచ్చారు.
మిమ్మల్ని నేను మరింత తెలుసుకోవాలి.
-సరే. -మీరు మీ పిచ్ చేశారు.
కానీ మీరు ఎలాంటి వాళ్ళో అర్థం చేసుకోవడానికి చాలా ఉంది.
-కచ్చితంగా. -మీరు ఎందుకు సీఈఓ కోసం
మీరు మాట్లాడారని అనుకుంటాను.
కనుక, మనం కూర్చుందామా?
-తప్పకుండా. -బేషుగ్గా! అవును, రండి.
-మరింత తెలుసుకోవాలని ఉంది. -అలాగే.
ఓరి బాబోయ్.
ఒకవైపేమో సమయం లేదు, మరోవైపు ఆమె కూర్చోమంటోంది!
ఆయుషి తన ఫోన్‌లో స్టాప్‌వాచ్ పెట్టుకుంది.
అది ముఖ్యం, ఎందుకంటే మేము ఒకరికొకరం సైగ చేసుకోగలం,
ఇక బయలుదేరే సమయం వచ్చిందని.
మీరు సీఈఓ కోసం అడుగుతున్నారు.
ఎందుకంటే మీరిద్దరూ కలిసి చక్కటి పని చేస్తున్నట్టు కనపడుతున్నారు.
-థాంక్స్. -దీన్ని అద్భుతమైన తపనతో నడుపుతున్నారు.
ప్రస్తుతం మీ దగ్గర ఏం లేకపోవడం వల్ల,
-సీఈఓ కోసం చూస్తున్నారు-- -బ్రాండ్.
సరే.
జనాలతో పాటు కలిసి తిరిగే బ్రాండ్,
కానీ ప్రస్తుతం అది చేయలేకపోతున్నాం.
అందుకే తక్కువ శక్తి కలవారికి ఛాంపియన్ అయిన మిమ్మల్ని ఎంచుకున్నాం.
అలాగే మీరు ఇది ఎన్నోసార్లు చేశారు.
అందుకే మిమ్మల్ని అలిప్పోకు, మాకు ఎంతో విలువను జతచేసే
వ్యక్తిగా చూస్తున్నాం.
ఆమె మా ఆశయం పట్ల ఆసక్తి చూపడం ఎంతో చక్కటి విషయం.
అక్కడ ఏడు నిమిషాలు గడిపాం. జీనాతో మా సంభాషణ బాగా జరిగింది.
మీకు మా ఆశయం నచ్చితే,
మాకోసం మీరు మరింత సమయం గడపాలని కోరుతున్నాం.
మనం ఎన్నో సంభాషణలు చేయవచ్చు...
అవును, నా వరకూ...
-నా ఆసక్తి రేకెత్తించారు. -అబ్బో.
-అది బాగుంది. -అందుకు హై ఫైవ్!
-కానీ దానిపై ఆలోచించాలి. -సరే.
ఆ తర్వాత మేము పరిగెత్తుకుంటూ సైకీ దగ్గరికి వెళ్ళాం.
ఒక సీఈఓ ఎలా ఉండాలన్న విషయంగా వాళ్ళకు స్పష్టత లేనట్టుంది.
వాళ్ళ సీఈఓ నిర్దిష్టంగా
ఏం చేయాలన్న దాని గురించి వాళ్ళు మాట్లాడినప్పుడు,
ఎక్కువగా బ్రాండ్ గురించి, దాన్ని ముందుకు...
తీసుకెళ్ళడం గురించి మాట్లాడారు. కాబట్టి...
వారికి ఒక బలమైన సీఎంఓ కావాలా,
లేదా బలమైన మార్కెటింగ్ అధికారి కావాలా?
అంటే సీఈఓ స్థానంలో?
వాళ్ళకు బ్రాండ్‌ను, వారిద్దరిని చూసుకునే సీఈఓ కావాలి.
అవును.
-కానీ అది సీఈఓ పని కాదు. -కచ్చితంగా.
కానీ ఈ భేటీ గురించి ఆలోచించాక, వాళ్ళు తర్వాతి భేటీలో
స్పష్టంగా ఉంటారేమో.
వాళ్ళను మళ్ళీ కలుస్తారా?
కచ్చితంగా తెలియదు.
జీనాకు సమాధానాలు ఇవ్వడానికి బదులు
స్థాపకులు ఆమెకు ప్రశ్నలనే మిగిల్చారు.
ఇది చాలా భారీ తప్పు కాగలదు.
మాకు ఆ సమయంలో లిఫ్టులు దొరకలేదు.
-అందుకే, మేము-- -ఏవీ కిందకు రాలేదు.
-ఆ. -నాల్గవ అంతస్తు నుండి
మెట్లు దిగి గ్రౌండ్ ఫ్లోరుకు వచ్చాం.
అక్కడికి ఎలాగో చేరుకున్నాం.
రియాజ్ కూర్చున్నారు.
మేము ఆయనను నిర్లక్ష్యం చేసి, వెళ్ళిపోయాం.
నేరుగా సైకీ వద్దకు వెళ్ళాం.
ప్రారంభంలో ఆయాసపడ్డాను.
అది ఎబ్బెట్టుగా అనిపించినా, నియంత్రించుకున్నాను.
మీరు ఇప్పటికే ఎంతో సాధించారు.
-ఆ. -ఇందులో నా పాత్ర ఏంటి?
సరే. ఈ కల మాకన్నా పెద్దది.
కనుక ఐదేళ్ళలో సాధించేదాన్ని మేము రెండుమూడేళ్ళలో సాధించగలిగితే,
అది మేము కోరుకున్న దానికంటే పెద్దది.
మేము ఆయన ప్రశ్నలకు చక్కటి జవాబులిచ్చాం.
సైకీ కూడా మా వాదన ఒప్పుకున్నారని మాకు అనిపించింది.
15 నిమిషాల్లో ఇదంతా పూర్తి చేయడం చాలా కష్టం.
ఒకవేళ చేయగలిగినా, సమర్థవంతంగా ఉండదు
ఎందుకంటే ఒక్కొక్కరికీ పరిమిత సమయమే ఇవ్వగలం.
ఇది చాలా కష్టం.
కనుక, మేము సైకీని
-ఆ తర్వాత రియాజ్‌ను కలుస్తామేమో. -రియాజ్.
పెన్షన్‌బాక్స్ 15:00
-మీకు హిందీ సౌకర్యమా లేదా ఇంగ్లీషా? -చెప్పండి.
అద్భుతం. మేము పెన్షన్‌బాక్స్ చేస్తున్నాం, అది ఇలా ఉంది.
పెన్షన్‌బాక్స్
-సరే. -దేశపు తొలి పెన్షన్ యాప్ నిర్మిస్తున్నాం.
-ఈసారి మేము క్యూ కార్డ్స్ తయారు చేశాం. -అవును.
-ఆ. కుల్‌దీప్ దొంగిలించాడు-- -దొంగిలించలేదు.
క్యూ కార్డుల ఆలోచన కాపీ కొట్టాం. సైరస్ అవి వాడటం చూశాం--
అది మంచి ఆలోచన. చిన్నగా, సూటిగా.
ముందు పెట్టవచ్చు...
వాడకందారుడితో మాది కూడా సుదీర్ఘ ప్రయాణమే.
-పదవి విరమణ తర్వాత-- -ఆ మనిషి జీవించే దాకా,
మేము అతనితో ఉంటాం.
అది మా పిచ్, నేను అనుకోవడం... మనకు ఎంత సమయం ఉంది?
-మేము అన్నదమ్ములం. -మేము అన్నదమ్ములం.
-వీడు నా తమ్ముడు. -తమ్ముడివా?
ఆ. వీడిది నాన్న పోలిక, నాది అమ్మ పోలిక.
ఒకవేళ తికమక ఏర్పడి ఉంటే.
మీ తల్లిదండ్రులకు దిగులు లేదా?
ఇద్దరం ఒకే స్టార్టప్‌లో ఉండటంతో వారికి దిగులే.
ఇది మంచి విషయం,
ఎందుకంటే ఆశయం ఎక్కడి నుండి మొదలవుతుందో తెలుసుకోవడం ముఖ్యం.
-ధన్యవాదాలు. -ఆల్ ద బెస్ట్.
-ధన్యవాదాలు, కునాల్. -ఉంటాను, బాబులు.
మనం మరొకరిని కూడా కలవాలి.
మాకు పది నిమిషాలున్నాయి.
కనుక, ఇద్దరికీ అవి పంచుదామని అనుకున్నాం.
ఇద్దరూ ఒకే చోట కనిపించారు.
ఇది చాలా మంచి అవకాశమని అనిపించింది
ఎందుకంటే మిగిలిన పది నిమిషాలు ఇక్కడే గడుపుదామని.
మేము పెన్షన్‌బాక్స్ స్థాపకులం.
ఇది భారతదేశపు తొలి పెన్షన్ యాప్, అంటే ఇది.
నువ్వు ఆమెకు కూడా ఇవ్వు.
భారతదేశంలో, ప్రభుత్వ ఉద్యోగులకు మాత్రమే పెన్షన్ వచ్చేది.
చాలినన్ని ప్రభుత్వ స్కీములు అందుబాటులో లేవు
భారతదేశంలోని ప్రైవేట్ కంపెనీల ఉద్యోగులకు,
లేదా స్వయం ఉపాధి కార్మికులకు. సరేనా?
కనుక, ఒక ప్లాట్‌ఫామ్ నిర్మించడం మొదలెట్టాం, ఎవరైనా
పదవీ విరమణ, పెన్షన్ సొంతంగా నిర్ణయించుకునేలా.
అలాగే ఇది సాంకేతికత ఆధారిత వ్యాపారం.
మా తొలి ప్రాధాన్యత సైకీ కావడంతో, ఇద్దరం ఆయన మీదే దృష్టిపెట్టాం.
జీనాను చూడనే లేదు.
-కానీ తర్వాత, క్యూ కార్డ్ ఇచ్చాను. -తప్పుది ఇచ్చాడు.
కాదు, సరైనదే ఇచ్చాను. ఆమెకు క్యూ కార్డు ఇచ్చాను.
మీరు పేజీ వెనుక చూస్తే, మీకు...
అందులో సుమారు 34... తప్పు కార్డు ఇచ్చావు.
కనుక, మీకు...
"అయ్యో" అనుకున్నాను. అప్పుడు గుర్తొచ్చింది.
మౌలికంగా, ఒక నిర్దిష్ట ప్రశ్న రూపొందించాం,
"మిమ్మల్ని పలు సార్లు ఎక్స్ నుండి 10 ఎక్స్ పోవడం చూశాము.
"ఒకసారి 0 నుండి 1 ప్రయాణం మాతో చేస్తారా?"
-అది మా అసలైన పిచ్. -ఇది పెళ్ళి ప్రతిపాదనలా ఉంది.
మూల జట్టును నిర్మించడం పెళ్ళి ప్రతిపాదనను నిర్మించడంలాంటిదే.
మోకాలిపై కూర్చుని అడగలేదంతే.
-మిగతావి-- -పని చేస్తుందంటే...
మోకాలిపై కూర్చుంటాను.
మీ ఇద్దరినీ చూసినప్పుడు, మీ ఇద్దరిలోనూ ఒక్కో బలమైన అంశం కనపడింది.
మిమ్మల్ని తెలుసుకునే మార్గం 2వ రౌండ్‌కు వెళ్ళడమే.
సరే, నేను అమలు చేయడంలో దిట్టను, జీనా మార్కెటింగ్‌లో దిట్ట అనుకుందాం.
-అవును. -ఎలా ఎంచుకుంటారు?
అంటే, యూనికార్న్‌ను రాబోయే రెండేళ్ళలో నిర్మిస్తాం.
-ఇద్దరూ కావాలా? -రెండు సీఈఓలా?
-కాదు... -2 స్థాపకులు, 2 సీఈఓలు.
ఇంతటి ప్రతిభ దొరికితే, రెండు వేర్వేరు కంపెనీలు చేయాలి.
కానీ దాని గురించి ఇంకా ఆలోచించలేదు.
నేటి వరకు, మా బలం, అప్పటికప్పుడు...
-పిచ్ చేయడం. -ఆ.
ముగ్గురిని కవర్ చేశాం. చక్కటి సంభాషణ చేశాం.
కనుక, ఒకటవ రౌండ్ సరదాగా గడిచింది.
జియోవియో హెల్త్‌కేర్
మేము రూపొందించిన పరికరం ఇదే,
ఇది తల్లిని పర్యవేక్షించగలదు.
ఇది స్మార్ట్‌వాచ్‌లా పని చేయగలదు కానీ,
-సాంస్కృతికంగా రూపొందించాం. -అందంగా ఉంది.
6 నుండి 9 నెలల బ్యాటరీ లైఫ్ ఉంది.
ప్రస్తుతం, మా ప్లాట్‌ఫామ్‌పై 36 లక్షల కస్టమర్లు ఉన్నారు.
ఇది మీకు కంపెనీకన్నా ఎక్కువ. ఇది జీవితం.
బయటివారిని ఎలా లోపలికి తీసుకొస్తారో మీ ఆలోచనలు చెప్పండి.
నేను ఎరిక్ ష్మిడ్త్ కథను ఉదహరించాను.
గూగుల్‌ను నిర్మించినది లారీ పేజ్, సెర్జీ బ్రిన్‌లే కావచ్చు.
కానీ, ఎరిక్ వల్ల విస్తరించారు, ఎదుగుదలను వేగం చేశారు.
అతను దృక్కోణం మార్చాడు.
ఈ సమస్య మాకు ఎంతో దగ్గరైనది.
మాకు ఎవరైనా బయటివారు వచ్చి
సీఈఓగా దాన్ని ముందుకు నడపాలని కోరుకుంటున్నాం.
అది మంచి సంభాషణే కానీ ఎనిమిది నిమిషాలు తీసుకుంది.
దాంతో జీనాకు పిచ్ చేయడానికి ఐదారు నిమిషాలే మిగిలాయి.
వాళ్ళు పరిష్కరిస్తున్న సమస్యలోకి అంత లోతుగా వెళ్ళడం నచ్చింది.
ఇక 36 లక్షలు అన్నది భారీ సంఖ్య.
అది సానుకూలమైన ఆశ్చర్యం, కునాల్.
వారి తరపున, నేను చూసే ముప్పు ఏంటంటే,
వాళ్ళు నన్ను ఇంకా కొన్ని ప్రశ్నలను అడగాల్సి ఉంది,
నేను వారి ఆశయానికి పనికొస్తానా లేదా అని.
వారితో మరింత సమయం గడపాలని నిర్ణయించుకుంటే,
-నీకొక అవకాశం వస్తుంది-- -సరైన అవగాహన.
దేశంలో, 800ల మహిళలు ప్రసూతి వార్డులో చనిపోతున్నారు.
-రోజూ. -ప్రపంచంలోనే అత్యధికం.
మా సాంకేతికతతో మేము అధిక ముప్పు కల గర్భవతులను
రెండవ త్రైమాసికంలో గుర్తిస్తున్నాం,
దాంతో ఐదు నెలలు దొరుకుతాయి,
అధిక ముప్పు లక్షణాలు తగ్గించడానికి, వ్యక్తిగత పోషకాహారం సాయంతో
తక్కువ ముప్పు ప్రసవంగా మార్చడానికి.
అంటే, ఈ సవాలును ఎలా అర్థం చేసుకున్నానంటే,
మీరు సీఈఓ నుండి ఏం ఆశిస్తున్నారంటే,
మీ ప్లాట్‌ఫామ్‌పై మహిళల సంఖ్యను వేగంగా పెంచాలనుకుంటున్నారు
-మీరు ఇంతదాకా చేసినదాని కన్నా. -కచ్చితంగా.
అందుకు మార్కెటింగ్ అలాగే...
సందేశం ప్రచారం చేయడం అవసరం,
-అలాగే బ్రాండ్ చైతన్యం కూడా. -అవును.
అంటే, దేశమంతటా దీని ప్రయోజనాలు చూపుతూ,
చైతన్యం తీసుకురావాలని చూస్తున్నారు.
-కచ్చితంగా. -మీ లక్ష్యమైన 2.5 కోట్ల మందికి
-చేరుస్తూ. -అవును.
అదొక సంపూర్ణ అనుభవం.
చివరగా ఆమెకు బ్యాండ్ ఇచ్చాం,
ఆమె దాన్ని ముంజేతిలో ధరించడం, చాలా బాగా అనిపించింది.
మొదలుపెట్టాం, మేము ప్రవేశించగానే,
మాకు రియాజ్ కనిపించారు.
ఆయన పక్కన అనీషా కూర్చున్నారు.
కానీ పరవాలేదు. మేము స్థాపకులం, దూసుకెళ్ళడం అలవాటే.
ఈరోజు మీతో కలుస్తున్నామని తెలియగానే,
చాలా సంతోషించాను.
ఎందుకంటే స్వభావాలు కలుస్తున్నాయి,
మీరు క్రియేటర్లకు భౌతిక ప్లాట్‌ఫామ్ కల్పిస్తున్నారు,
మేము వారికి డిజిటల్ ప్లాట్‌ఫామ్ కల్పిస్తున్నాం.
అయితే, మీరు ఏమనుకుంటున్నారు?
-నా నుండి మీకేం కావాలి? -రియాజ్, మేము
మా విజన్, మూల విలువలకు ఒక సంరక్షకుడి కోసం చూస్తున్నాం.
మా పెద్ద నిర్ణయాల పట్ల స్థిరచిత్తంతో ఆలోచించి,
మాకు లేని దృక్కోణాన్ని మాకు ఇచ్చేవారు.
ఆయన కొన్ని ప్రశ్నలు అడిగారు, జవాబిచ్చాం.
అంతా బాగా జరిగింది.
స్టాప్‌వాచ్ చూస్తోంటే అనీషా గుర్రుగా చూసింది.
వాళ్ళు ఏదో మూల్యాంకనం చేస్తున్నారని అర్థమైంది.
-థాంక్స్. -కలయిక బాగుంది.
-ఉంటాను. -కలవడం సంతోషకరం.
అమలు మా బలం. విజన్‌కు మార్గదర్శనం చేసే వారు కావాలి.
-వెళదాం, శిఖర్. -ఇది తీసుకుంటాను.
-ఉంటాం. -కలుస్తాం.
మెట్లు. మెట్లు.
మెట్ల పైనుండి వెళదాం.
ఇతను అత్యవసర తలుపు తీసుకుని, పరిగెత్తుతూ మెట్లు దిగాడు.
నాల్గవ అంతస్తు నుండి గ్రౌండ్ ఫ్లోరుకు...
20 క్షణాల్లో, జీనా వద్దకు వెళ్ళాడు.
-హాయ్. -హాయ్, జీనా.
-ఎలా ఉన్నావు? -శిఖర్. బాగున్నాను. కలవటం బాగుంది.
నా సహ స్థాపకురాలు వస్తోంది. ఇంతలో,
-నేను వచ్చి మాట్లాడుదాం అనుకున్నాను. -సరే.
ఇది ముందే తెలిసుంటే, హీల్స్ వేసుకునేదాన్ని కాదు.
నేను కదలటమే లేదు.
నేను చెప్పులు తీసేసి పరిగెడదాం అనుకున్నాను,
కానీ అది మరీ నాటకీయంగా అవుతుందని చేయలేదు.
మెల్లగా నడిచాను. నేను వెళ్ళే సరికి శిఖర్ జీనాతో
నిమిషం కూర్చున్నాడు.
మీరు ఇది బాగా అర్థం చేసుకుంటారు.
-మీరు పరోక్ష ప్రకటనలు-- -క్షమించాలి. క్షమించాలి. హీల్స్.
-హాయ్, జీనా. నేను స్మృతి. -కలవటం బాగుంది.
-హాయ్, మనీష్. -హాయ్.
-కూర్చో. -సరే.
మా వాడకందారుడు సరళం.
-నేను చూపెడతాను. -తప్పకుండా.
మౌలికంగా క్రియేటర్లు ఓటీపీతో లాగిన్ అవుతారు, ఒక స్టోర్...
-ఏర్పరుస్తారు. -సరే.
వారు బ్రాండ్‌లను ఎంచుకోవచ్చు.
పలురకాల బ్రాండ్స్ చూసి స్టోర్‌కు జతచేయవచ్చు.
ఇక వస్తువులన్నవి ఒక విభాగమే.
బ్రాండ్ డీల్స్, బ్రాండ్ ఎంపికలు ఉన్నాయి.
బ్రాండ్ డాష్‌బోర్డ్ ఉంది, ప్రచారాలు నడపవచ్చు.
అది బాగా జరిగింది, నా అభిప్రాయం ప్రకారం.
జీనాతో సంభాషణ బాగా జరిగింది.
ఆమె చాలా కుతూహలంగా ఉండింది. ఆమెతో మాకొక సహజమైన కలయిక ఏర్పడింది.
మా లక్ష్యం సరళమైనది. కంపెనీ ప్రయాణంలో ఏదో ఒక సమయంలో
మన ఎదుగుదల పరిమితమవుతుంది.
అప్పుడు కొత్తగా ఒకరు వస్తారు, మార్పులు చేసి ముందుకు తీసుకెళతారు.
నాకది జీనాలో కనపడింది.
అందుకే ఆమెతో కొంత సమయం గడిపాం.
ఈ విషయం నాకు అర్థమవుతుందని
-మీకెందుకు అనిపిస్తోంది? -ఇందులో ఇంజనీరింగ్ దిశ మారుతుంది.
సరఫరా వ్యవస్థ నిర్వహణ మీ బలమని నేను చూశాను.
మేము ప్రస్తుతం మార్కెట్‌లోకి వెళ్ళాలనుకుంటే,
1000 లేదా 2000 ఉత్పత్తులు మాట్లాడటం లేదు.
10,000 ఉత్పత్తులు. ఒక సమూహాన్ని నిర్మిస్తున్నాం.
10,000 ఉత్పత్తులకు చేరాక, నా పని అయిపోయిందా?
లేదండి. నిజానికి అప్పుడే మీ పని మొదలవుతుంది.
విస్తరించాలని అనుకుంటున్నాం.
ఒక్కసారి ఆ స్థాయికి విస్తరిస్తే,
-మాకు నాయకుడు-- -అంటే మీకు మార్గదర్శనం కావాలి.
-మాకు-- -మేము మార్గదర్శనం చేస్తాం.
మాకు అసలైన నాయకులు కావాలి
-సమూహంలో చేరడానికి. -అది నాకు వివరించండి.
లోతైన సాంకేతికతలో సమస్య ఏంటంటే,
మనం ఎవరికైనా ఏదైనా వివరిస్తే, అది సగం జ్ఞానంతో చేయలేము.
మా దృష్టి ఏంటంటే, సంభాషణ చక్కగా చేయాలని.
సమయం ఇస్తేనే వాళ్ళు మారుతారు.
నా చివరి వాదన ఏంటంటే, మీరు మా సమూహంలో చేరుమని.
కలిసి... కలిసి పైకి తెద్దాం.
-అయితే, ఏమనిపించింది? -నా పాత్ర ఏంటో నాకు తెలియదు.
కనుక, నాకు ప్రేక్షకుడిలా అనిపించింది...
ఒక ఆసక్తికరమైన కథకు. ఆ సినిమాలో నటుడిలా అనిపించలేదు.
మీ వినియోగదారుడు ఎవరు?
అంటే, మేము ఒక ఊరిలో ఒక పూర్తి వ్యవస్థను ఏర్పాటు చేస్తాం.
భారతదేశంలో 6.5 లక్షల పల్లెలు ఉన్నాయి.
ఈ ఏడాది చివరికి 5000 పల్లెలు మా లక్ష్యం.
వాటిని స్వయంచాలితం చేసి,
అక్కడి నుండి ఆదాయం పొందాలనుకుంటున్నాం.
ఒక పనికి చెందిన ఉదాహరణ ఇస్తారా?
ఇస్తామండి.
మేము ఏం చేస్తామంటే, ప్రణాళిక వేసి,
అమలు చేస్తాం, బీమాతో సహా.
మౌలికంగా, రోబోట్స్ పొలాన్ని తయారు చేయడంలో పని చేస్తాయి.
ఒకసారి పొలం తయారైందంటే,
డ్రోన్లు విత్తనాలను నాటే ప్రక్రియను మొదలుపెడతాయి,
ఆ తర్వాత నాటే ప్రక్రియ రోబోట్లు చేస్తాయి,
చివరికి, ప్రతి నెల,
అవి అవసరమైన ఎరువులను సూక్ష్మ పోషకాలను చల్లుతాయి.
ఆయన కొంచెం కుతూహలంగా కనిపించాడు.
అక్కడ మాకు సానుకూల భావన వచ్చింది.
మానస్, అవినాశ్ డీటౌన్
మేము లక్ష్యాన్ని పిచ్ చేశాం.
-మొదట సైకీని కలిశాము. -అవును. ఆయన ప్రాధాన్యత కాదు.
మేము ఒకటిన్నర ఏళ్ళలో 96 దుకాణాలు నిర్మించాము.
యాత్రికార్ట్
-కనుక, మేము బలంగా-- -ఈ 96 దుకాణాలు, అవి...
-భాగస్వామి దుకాణాలు. -సరే.
ఇందులో, 35 దుకాణాలు పూర్తి ఫ్రాంచైజ్ దుకాణాలు.
కొన్ని భాగస్వామ్య దుకాణాలు.
వాటి మధ్య తేడా ఏంటి?
ఒక చోట సరఫరాను ఇస్తున్నాం,
అతను పూర్తిగా చేరేలోపు అలవాటయ్యేలా చేస్తున్నాం.
ఎన్నో ప్రశ్నలు అడిగారు, చాలా కుతూహలంగా ఉన్నారు.
చాలా సమయం తీసుకున్నారు.
కనుక, మేము ఆపేశాము. మేము సీఈఓను నియమిస్తున్నాం, కదా?
కనుక, ఆ వైఖరి చాలా ముఖ్యం.
రెండవ సమావేశంలో మనం పూర్తిగా మాట్లాడుకుందాం.
మేము తొందరలో ఉన్నాం.
-2వ సమావేశంలో మాట్లాడుదాం. -వెళ్తున్నారా?
రెండవ భేటీలో కలిసి మరింత మాట్లాడుదాం.
కలవటం బాగుంది.
కలిసి పరిగెత్తే భార్యాభర్తలు సంతోషంగా ఉంటారు. అద్భుతం.
మేము కిందకు వెళ్ళగానే,
మనీష్‌తో పాటు జీనా ఉంది.
ఆమెను కూడా రమ్మని చెప్పాం.
మీరు మాతో వస్తారా?
ఇద్దరికీ ఒకేసారి పిచ్ చేస్తాం.
కనుక, ఆమెను కూడా రియాజ్ దగ్గరికి తీసుకెళ్ళాం,
ఆయనే మా అంతిమ లక్ష్యం.
ఇక్కడ సమయమే కీలకం,
ప్రస్తుతం మీ కంపెనీలో మీరు ఏ స్థాయిలో ఉన్నారు,
అంటే సీఈఓను కోరుకునేంతగా?
మేము ఇప్పటికే 0 నుండి ఎక్స్‌కు నిర్మించాం.
ఇప్పుడు ఎవరైనా వచ్చి తమ అనుభవంతో, క్రియాశీలతతో, ఎక్స్ నుండి...
10 ఎక్స్ దాకా నిర్మించాలనుకుంటున్నాం.
దాంతో మేము మా ఆశయంపై, విజన్‌పై దృష్టిపెట్టగలం.
అంటే, వ్యాపార వృద్ధికి ఎవరైనా కావాలా?
-అది కాదు. -సరళమైన భాషలో,
మా అనుభవం 100 దుకాణాలు నిర్మించడం దాకా ఉంది,
100 మంది కల జట్టును నిర్వహిస్తున్నాం.
దాని తర్వాతి అనుభవం, మేము తప్పులు చేసి నేర్చుకుంటాం,
-అది మేము కోరుకోవడం లేదు. -...లేదా చదివి నేర్చుకుంటాం.
అందుకు బదులు, మేము సీఈఓను నియమించుకోవచ్చు.
ఆ క్షణంలో మా ఉత్సాహం చాలా తీవ్రంగా ఉంది.
దాంతో, వాళ్ళు మా ఉత్సాహంలో మునిగిపోయారు.
శివాంగి, గౌరవ్ యాత్రికార్ట్
-తర్వాతి రౌండ్‌లో కలుద్దాం. -ఆ.
బహుళ దుకాణాలతో కొత్త కంపెనీ సృష్టిద్దాం.
కనుక, మా టాస్క్ పూర్తి చేశాం,
అంటే 15 నిమిషాల్లో చేయాల్సినదాన్ని 12 నిమిషాల్లో పూర్తి చేశాం.
కనుక మా మొదటి టాస్క్‌ను విజయవంతంగా పూర్తి చేశాం.
ఇప్పుడు ఇది రెండవ రౌండ్‌కు సమయం.
ఒక నిమిషంలో సీఈఓ వస్తే,
దానర్థం వాళ్ళు ఆకట్టుకోబడ్డారని, ఒకవేళ రాకపోతే...
దాని అర్థం మీకు తెలుసు కదా.
నొక్కు.
-ఆ టైమర్ మా ఆందోళన స్థాయి పెంచింది. -అవును.
వస్తే రావాలి లేదా రాకుండా ఉండాలి. మధ్యలో ఈ టైమర్ గోల ఏంటి?
రియాజ్ వస్తే, మనకు మేలు జరుగుతుంది.
జీనా కూడా సానుకూలంగా స్పందించింది.
అది కష్టం.
జీనా కచ్చితంగా రావాలి.
జీనాతో మన స్వభావాలు చక్కగా సరిపోలాయి.
ఛత్. ఛత్.
టిక్ టాక్, టిక్ టాక్.
మనం ఓడిపోయాం.
సరే.
ఓరి దేవుడా. ఇది కఠినంగా ఉంది.
ఆయన రావటం లేదు.
-ఎందువల్ల... -రావడం లేదు.
అవును.
అలిప్పో ఆకట్టుకున్నారు కనుక జీనా కలవాలనుకుంది.
కానీ అవునని చెప్పడానికి
ఇంకా కొన్ని ప్రశ్నలు అడగాలి.
కచ్చితంగా ఏం కావాలో మీకు తెలుసని నాకు అనిపించటం లేదు.
మనం సీఈఓ పాత్ర గురించి మాట్లాడాం,
కానీ మీరు ఎరుకను, బ్రాండ్‌ను పెంచేవారి కోసం
చూస్తున్నారని అనిపించింది,
తర్వాత మీరు దాన్ని విస్తరించాలని అనుకుంటున్నారు,
ఇందులో మార్కెటింగ్ ఎక్కువగా ఉంది.
కనుక, మీ ప్రకారం,
మీకు కావాల్సినది ఒక సీఈఓయేనా అన్న విషయంగా
అలాగే సీఈఓకు, సీఎంఓకు మధ్య ఉన్న తేడా ఏమిటన్న దానిపై స్పష్టంగా ఉన్నారా?
ఒక నిపుణుడి ముఖంతో కొత్త బ్రాండ్లు ముందుకు వస్తున్నాయి,
-అది వారికి లాభదాయకంగా ఉంది. -అవును.
అది...
అలాంటి ముఖాన్ని మాకు ప్రయత్నించాలని ఉంది.
కనుక, ప్రశ్నకు తిరిగి వస్తే, అవును.
మాకు అలాంటి ప్రముఖ ముఖం ఉండటం కచ్చితంగా చాలా ముఖ్యం.
మాకు ఆ ప్రముఖ ముఖం రాగానే,
మొత్తం బ్రాండింగ్‌పై, దాని వల్ల జరిగే ఎన్నో విషయాలపై రాగానే,
అది ఈ ప్లాట్‌ఫామ్ ఆటతీరునే మార్చేస్తుంది.
కానీ సీఈఓనే ఆ ముఖంగా ఉండాలనుకుంటున్నారా?
మాకు ఆ ప్రశ్న వేయగానే,
ఆమె కొంచెం మాట్లాడుతుందని మాకు అనిపించింది.
ఆయుషి, నిఖిల్ అలిప్పో
అది ఒక్కో మెట్టూ వెళుతుందనుకున్నాం.
మా చర్చలు అలాగే జరుగుతాయి, కదా?
కానీ ఎలాగో, ఎందుకు సీఈఓను కోరుకుంటున్నాం అన్నదే ఆమె తెలుసుకోవాలనుకుంది.
ఎవరైనా ధైర్యం కలవారు, ముఖంగా ఉండగలవారు, అలాగే,
అంటే, చక్కగా, బాగా వ్యక్తీకరించేవాళ్ళు.
కదా? కానీ దాని అర్థం మీకు ఒక సీఈఓ కావాలనా?
మాకు ఏమనిపిస్తోందంటే, మీరు ఆ లక్షణాలను పొందుపరచుకోగలరు,
ఎందుకంటే మీకు అవి సహజంగా వస్తాయి.
మీరు వాటిని జట్టుకూ అందించగలరు.
మీరు జట్టులో స్ఫూర్తి నింపి కొత్త...
-ప్రతిభావంతులను ఆకర్షించవచ్చు. -అవును.
సీఈఓలో మేము చూస్తున్న అతి కీలక లక్షణాల్లో...
అది ఒకటి.
అంటే, మీరు కేవలం గంభీరత కోసమే చూస్తోంటే,
కాస్త దిగులుగా ఉంది, మీరు సీఈఓ తీసుకురాగల...
పైపై అంశాలను మాత్రమే చూస్తున్నారని అనిపిస్తోంది.
-ఆ అంశాల ప్రభావం తక్కువ కాలమే ఉంటుంది. -సరే.
సీఈఓ ధైర్యంగా తీసుకునే నిర్ణయాలు, వాటిని మేము అనుసరించే సంగతి ఏంటి?
-దాని గురించి ఏంటి? -వివరించండి.
నేను కొంచెం శాంతించాను, ఎందుకంటే నాకు మెల్లగా అర్థమవుతోంది
మేము ఆమె ఎన్ని సూచనలు ఇచ్చినా,
ఆమె వాటిని స్వీకరించటం లేదు.
మీరు సీఈఓను వెతకడానికి వెళ్తే, ఇది పరీక్ష కాదు కదా,
మీరు వచ్చి మమ్మల్ని వరుసగా ప్రశ్నలు అడగటానికి.
-మీరు ఒప్పుకోకపోతే... -అవును.
-ఇరువైపులా అంగీకారం ఉండాలి. -అవును.
-అవును, కచ్చితంగా. -కనుక, అంటే...
అంటే, ఇందులో అర్థం లేదు...
కానీ మేము మీ ముందు పెట్టినది వాస్తవమని అంటాను.
అవును, నమ్ముతాను.
ఆ చర్చ ఒక్కో మెట్టూ పెరుగుతూ జరగలేదు.
స్పష్టంగా, మేమిద్దరం...
ఒకే తాటిపైకి స్పష్టంగా రాలేకపోయాం.
పరవాలేదు, సైకీ గురించి ఆలోచిద్దాం.
సైకీ కోసం వేచి చూశాం. ఆయన వస్తారని చాలా నమ్మకంగా ఉన్నాం.
సైకీ గారు మన తొలి ప్రాధాన్యత, ఆయన వస్తారని ఆశిస్తున్నాను.
ఆయన కూడా రాకపోతే, పెద్ద చిక్కే.
సగం అవకాశం ఉంది.
-సాయికిరణ్ చాలా కుతూహలంగా కనిపించారు. -అవును.
అంటే, ఆయనను మనం మధ్యలో ఆపినందుకా?
ఆయన కుతూహలాన్ని మనం తీర్చేసి ఉంటే, ఆయన తర్వాతి రౌండ్‌కు ఎందుకు వస్తారు?
అవును, అయితే ఆయన వచ్చే అవకాశం ఉంది.
సైకీ రావచ్చేమో.
టైమర్ వెళుతూనే ఉంది...
సైకీ రానే రాలేదు.
-వారికే నష్టం. -అవును.
పరవాలేదు.
మళ్ళీ, ఎవరూ రాలేదు.
మేము బాగా ఆందోళన చెందాం.
-మా ముఖాలు పాలిపోయాయి. -మేము కుంగిపోయాం.
-నువ్వు భయపడిపోయావు. -ఎవరు రాకపోతే ఎలా అనుకున్నాను.
-థాంక్యూ, సర్! -థాంక్యూ, సైకీ.
ఆ తర్వాత, సైకీ వచ్చారు. చాలా ధన్యవాదాలు.
మమ్మల్ని కాపాడారు.
అయితే, మీ ఆలోచనలు ఏంటి? చివరి పది క్షణాల్లో
మిమ్మల్ని ఏది వచ్చేలా చేసింది?
అంటే, నేను ఈ అవకాశం పట్ల ఉత్తేజం చెందాను.
అలాగే మీ ఆశయం, స్థాపకులుగా మీ ఆలోచనాతీరు నాకు బాగా నచ్చాయి.
ఏదో చేయాలన్న పట్టుదలతో ఉన్నారు.
కనుక, నాకు ఈ రెండు విషయాలు నచ్చాయి.
కనుక మా దగ్గర ఏముందంటే,
మేమొక ముద్దతు ఆఫర్ లెటర్ ఇస్తున్నాం, సరేనా?
ఒక సంవత్సరంలో, మీ సొంత కంపెనీని
అప్పజెప్పగలిగే ఒక సీఈఓను మీరు కనుగొనాలి.
మీరు మా సీఈఓ అవుతారు.
మీ కంపెనీని ఎవరైనా చూసుకోవాలని అనుకుంటున్నాం.
-సరే. -మా కంపెనీలో ఇప్పుడే చేరకండి,
ఎందుకంటే చూసుకోవడానికి మీ కంపెనీ ఉంది.
ఓ సంవత్సరం లోపు, మీరు మమ్మల్ని తెలుసుకుంటారు.
ఇంతదాకా, మనం కలిసి భోజనం కూడా చేయలేదు.
-అవును. -కదా?
సీఈఓగా సొంత కంపెనీని వదిలేసి మా కంపెనీలో చేరుతున్నారు,
కనీసం కలిసి భోజనం చేయాలి కదా.
ఇలాగే చేయాలని ఒప్పందాన్ని ఖరారు చేసుకుని వెళ్ళాం.
కచ్చితంగా, ఇప్పుడు మీ జీతాన్ని భరించలేము.
కానీ పెట్టుబడి సేకరిస్తున్నాం, తర్వాతా సేకరిస్తాం.
అయితే, నాకు వివరించండి,
జీతం విషయంలో మీ ఆలోచనా విధానం ఏమిటో?
ఒక సౌకర్యమైన జీవితం జీవించడానికి మీకు కావాల్సిన కనీస జీతం ఎంత?
ఎక్కువ ఈ ప్రశ్న యాజమాన్య వాటా చుట్టూనే ఉంటుంది.
-కదా? నగదు గురించి కాదు. -అవును.
అదృష్టం కొద్దీ, ఇంతదాకా నా జీవితం బాగా జరిగింది.
మేము చాలా తొలి దశలో ఉన్నాం. ఎవరినైనా మేము నియమించాలంటే,
కొంత యాజమాన్య వాటా తనకు ఇవ్వాలి, కంపెనీలో అతనూ భాగం అనే భావన కోసం.
-అవును. -కానీ 5 శాతం అనుకుంటున్నాం,
మాతో ఎవరైనా చేతులు కలపాలంటే.
మొత్తం మీద, ఆ సంభాషణ బాగా జరిగింది.
కానీ లోపల ఆ ఘర్షణ జరుగుతోంది.
"ఇది ఎందుకు చేయాలి?"
అద్భుతం. ధన్యవాదాలు.
-ఆలోచనకు కొంత సమయం ఇవ్వండి. -అలాగే.
ఉంటాను.
-కలవటం బాగుంది. -ఉంటాను.
బాబు. నాకు భయంగా ఉండటం వల్ల, ఏం జరిగిందో అర్థం కాలేదు.
-అతను మన తొలి ప్రాధాన్యత కదా? -అవును.
మనమంటే ఇష్టం.
ముఖానికి చేతులు అడ్డం పెట్టుకోవడం చూశాను.
-ఆలస్యానికి క్షమించండి. -హలో.
-ధన్యవాదాలు. -మళ్ళీ చూడటం బాగుంది.
మీరు ఎదురుచూస్తున్న తరహా సీఈఓతో మీ కంపెనీ
ఎలా ఉంటుందని అనుకుంటున్నారు?
మాకు, విజయం అంటే కోటి మంది మహిళలకు చేరుకోవడం
రాబోయే మూడేళ్ళల్లో, అది మా ప్రధాన లక్ష్యం.
అంటే మేము 2 కోట్ల జీవితాలను కాపాడుతాం.
-మేము దృష్టిపెడుతున్న లక్ష్యం అదే. -మా ప్రధాన దృష్టి అదే.
సరే, ఇలా అనుకుందాం,
-నేను మీకు సరైన అభ్యర్థినని. -అవును.
సరేనా? ఎందుకంటే నాకున్న గత విజయాల వల్ల.
అయితే, మీరు ఈ పదవికి నాకు ఎంత జీతం ఇస్తారు?
మీకు నిజానికి 4 నుండి 5 శాతం ఇవ్వగలం.
-4 నుండి 5 శాతమా? -అవును. ఊహాత్మక వాటా.
-ఒక సీఈఓకు? -అవును.
-మరి, ధన్యవాదాలు. -ధన్యవాదాలు.
నన్ను పరిగణించినందుకు.
-ఆలోచించి మళ్ళీ చెప్పనా? -తప్పకుండా, సర్.
అంటే క్రియేటర్ ఆదాయం గురించి నాకు కొన్ని ప్రశ్నలున్నాయి.
మీ రోజువారీ క్రియాశీల వాడకందారుల పట్ల కూడా.
మనం ఎలా విస్తరించాలన్న దానిపై.
గత 12 నెలల్లో మీ నికర ఆదాయం 3.6 కోట్లు.
-మిగతా ఇన్‌ఫ్లుయన్సర్ ఏజెన్సీలతో పోలిస్తే, -ప్లాట్‌ఫామ్‌లు.
-...ఇది చాలా తక్కువ. -అవును.
కానీ నాకు మరింత స్పష్టత కావాలి.
-ఏప్రిల్ 2023 నుండి జూన్ దాకా... -సరే.
...నెలకు కోటి వ్యాపారం చేస్తున్నాం.
కనుక, మొత్తం గత ఏడాదిలో చేసినది మేము గత మూడు నెలల్లో చేశాం.
ఆ స్థాయి రాబడి పెరగడానికి చేసిన మార్పు ఏంటి?
డిసెంబర్, జనవరిలలో మా పెరుగుదల ప్రేరకాలు పని చేయడం మొదలుపెట్టాయి.
కొత్త సాంకేతికత ప్రవేశపెట్టాం, రూబీ ఆన్ రైల్స్ టాగ్‌పై,
అలాగే రియాక్ట్స్ టాగ్‌పై.
-చాలామంది క్రియేటర్లు లైవ్ చేస్తున్నారు... -సరే.
-గతంలో కన్నా. -సరే.
దాంతో ఎన్నో బ్యాక్‌లింక్స్ మా వెబ్‌సైట్‌ సందర్శకులను పెంచాయి.
సరే, బాగుంది. సరే, ధన్యవాదాలు.
-థాంక్యూ. -థాంక్యూ.
-బాగుంది. -థాంక్స్.
-థాంక్యూ. -కలుస్తాను.
మనం మంచి జరగాలని ఆశించగలమంతే.
అంతలో మూడవ టైమర్ మొదలైంది.
రియాజ్ వస్తే బాగుండు.
అతను మనకు ప్రాధాన్యత.
అతను మన వ్యాపారాన్ని బాగా అర్థం చేసుకుంటాడు.
టైమర్ మొదలైంది,
మేము 30వ క్షణం వరకూ వస్తారనే ఆశలతోనే ఉన్నాం.
మా పనితీరు మరీ అంత ఘోరంగా లేదు.
సమయం అలా అయిపోతూనే ఉంది, కానీ ఎవరూ రావట్లేదు.
అలా తలుపు వైపు చూస్తూనే ఉన్నాం, కానీ ఎవరూ రాలేదు.
ఎవరో ఒకరు వస్తారు.
ఇక చిట్టచివరి క్షణంలో...
సారీ. తప్పు గదికి వచ్చాను.
ఏంటి...
-ఛత్, బాబు. -ఓరి దేవుడా.
తమాషా చేశాను. ఇదే సరైన గది.
-ఎలా ఉన్నావు? గుడ్ ఈవెనింగ్. -వచ్చినందుకు థాంక్స్.
మేము మీకొకటి చూపించాలి.
ఒక సామర్థ్యాల పరీక్ష చేశాం,
మా కంపెనీకి ఉత్తమ సీఈఓగా ఎవరు ఉండాలని.
మీదే తొలి స్థానం.
అబ్బో.
థాంక్యూ. గౌరవంగా భావిస్తున్నాను.
అక్కడి నుండి, మా ఇంటర్వ్యూ మొదలైంది.
మేము కూడా ఆయనను కొన్ని బలమైన ప్రశ్నలు అడిగాము.
సీఈఓకు స్థాపకుడికి మధ్య సంబంధం ఎలా ఉండాలంటారు?
ఒక స్థాపకుడికి తపన ఉంటుంది, ఉత్సాహం ఉంటుంది.
ఇక సీఈఓ వార్షిక ప్రణాళికను తయారు చేసి
బోర్డ్ ఆఫ్ డైరెక్టర్స్‌కు సమర్పిస్తాడు.
ఇక నేను అర్థం చేసుకున్నంతలో,
ఒక సీఈఓ బోర్డ్ మరియు డైరెక్టర్ల విజన్‌ను అమలు చేస్తాడు.
-నచ్చింది. -స్పష్టమైన కారణాలు.
మనం ఒకరికొకరు నచ్చామని అనుకుందాం.
రియాజ్ అమ్లానీ ఇంప్రెసారియో ఎంటర్‌టైన్‌మెంట్
మీరు నాకు జీతం ఎంతిస్తారు?
-మీతో పని చేస్తే... -చాలా గొప్ప ప్రశ్న. కదా?
-బ్రహ్మాండమైన ప్రశ్న. కచ్చితంగా. -కదా?
మీకు మా వ్యాపార మోడల్ అర్థమైంది కదా?
కనుక, ఏమనుకుంటారు?
ఇది బిలియన్ డాలర్ కంపెనీ కాగలదా?
తప్పకుండా, సర్. ఎందుకు కాదు? నూరు శాతం, అవుతుంది.
అయితే, ఇప్పుడు ఎంత సంపాదిస్తున్నారు?
మీరు ఇప్పుడే సులా వైన్‌యార్డ్స్‌లో డైరెక్టర్‌గా చేరారు.
-స్వతంత్ర డైరెక్టర్‌గా. -స్వతంత్ర డైరెక్టర్.
-సంపాదన ఎంత? -అలయన్స్...
-డబ్బుపరంగా? -ఆ, డబ్బుపరంగా.
-నేను ఆ జీతం ఇవ్వలేనని నాకు తెలుసు. -సరే.
-సరేనా? కానీ... -చూడండి--
కానీ మీకొక మంచి ఆఫర్ ఇస్తాను.
-ధన్యవాదాలు. -చాలా మంచి ఆఫర్.
ధన్యవాదాలు.
మేము రియాజ్‌ను ముగ్గులోకి దింపుతామని చాలా కచ్చితంగా ఉన్నాం.
అతను ప్రశ్నలు అడిగిన తీరు చూసి
అతనే మా కంపెనీని ముందుకు తీసుకెళతాడని అనిపించింది.
మన స్థాపకులకు నిజంగానే బయట వ్యక్తి సీఈఓగా కావాలా?
స్థాపకులు తమకు తాము ఈ ప్రశ్న వేసుకోవాలని మదుపరుల ఆశ,
ఏదైనా అంతిమ నిర్ణయం తీసుకునే ముందు.
అలిప్పోకు ఒక సీఈఓ ఎంత ముఖ్యం,
-అలాగే, నిఖిల్, దీన్ని మీరు సృష్టించారు. -అవును.
ఆ పదవి మరొకరికి ఇవ్వడానికి సిద్ధంగా ఉన్నారా?
మాకు అలిప్పో పట్ల ఉన్న ప్రేమ ఎంత గొప్పదంటే
మా అలిప్పో కంపెనీ, ఒక వ్యాపారంగా,
ఉన్నత శిఖరాలకు చేరుకోవాలని కోరుకుంటున్నాం.
మేము ఐదేళ్ళలో చేసే ప్రగతిని
ఒక అనుభవం కల వ్యక్తి
అదే ఎదుగుదలను రెండేళ్ళల్లో సాధించగలరంటే,
-ఆ నియామకానికి సిద్ధమవుతాం. -సరే.
వెనక్కు కూర్చోవడానికి సిద్ధమా?
-అవును. -అవును.
బలవంతాన ఒకరిని సీఈఓగా పెడితే ఎదుగుదలలో పాల్గొనలేరు.
ఒక స్థాపకుడికి ఇది సులభమైన విషయం కాదు, "ఒక సీఈఓను తీసుకొద్దాం.
"నాలోని లోపం ఏంటి? అదే పనిని నేను చేయగలను."
నిజాయితీగా, ప్రస్తుతం, రాబోయే మూడేళ్ళ దాకా,
మాకన్నా ఇది మరొకరు బాగా అమలు చేయగలరని నాకు అనిపించడం లేదు.
ఆరవ సవాలులోని మూడవ రౌండ్, నిర్ణయాలు చేసే రౌండ్,
అక్కడ స్థాపకుడు ఒక నిర్ణయం తీసుకోవాలి, వాళ్ళకు సీఈఓ కావాలా వద్దా అని.
-హలో, సర్. అది నా ఆఫర్ లెటరా? -అవును!
సరే.
-హాయ్. -థాంక్యూ!
మీకు ఆఫర్ నచ్చిందా?
ఒక సీఈఓ నుండి ఏం ఆశిస్తున్నారో నాకు చెప్పనే లేదు.
మీరు...
ఎంతో పరిభాష, పెద్ద మాటలు వాడారు.
విజన్. అమలు. జట్టుకు నాయకత్వం.
కానీ మీకు నిజంగానే సీఈఓ అవసరమా?
మాకు మా పరిమితులు తెలుసు. కనుక, మేము...
మా కంపెనీయే మా తొలి ప్రాధాన్యత. మేము దానికి అడ్డుగా నిలవకూడదు.
కంపెనీ ఎదుగుదలే మాకు సర్వోన్నతమైనది.
మీరు ఎదుర్కొంటున్న సమస్యలకు సీఈఓనే సరైన సమాధానమా?
మీరు నేర్చుకోవాలనుకుంటున్నారు, కదా?
కాదు.
నేను అనుకోవడం...
నేను మీ గందరగోళాన్ని అర్థం చేసుకోగలను.
మేము కూడా ఒక కంపెనీ మొదలుపెట్టాం.
ఆ సమయంలో మాకు కూడా ఎవరైనా ఒకరు
మా చేయిపట్టి నడిపిస్తే బాగుండని అనుకున్నాం.
మాకు మార్గదర్శనం చేసేవాళ్ళు. సరేనా?
-కానీ ఆ వ్యక్తి మీలోనే ఉన్నాడు. -కచ్చితంగా.
-సరే. -సరేనా?
ఇప్పుడు మీరున్న దశలో,
మా సలహా ఏంటంటే...
మీరు సరైన మార్గంలో ఉన్నారు. మీకు అనుభవం ఉంది,
కస్టమర్లను అర్థం చేసుకుంటున్నారు.
అలాగే కొనసాగించండి.
మిమ్మల్ని మీరు నమ్మండి,
ఇక మీకు సరైన సమయం వచ్చినప్పుడు,
అప్పుడు, కేవలం అప్పుడు మాత్రమే,
మీరు సీఈఓను నియమించుకోవాలి.
అయితే, చెప్పండి.
ఏమని నిర్ణయించుకున్నారు?
మీరు ఏమని నిర్ణయించుకున్నారో మాకు చెప్పాలి.
అలిప్పో
అంటే, మౌలికంగా మన సంభాషణ బాగా జరిగింది,
అంటే మీరు మా ఆశయాలతో చాలా సన్నిహితంగా సంధానమయ్యారు.
కదా? కానీ మన సీఈఓ సంభాషణలో మనం ఏకాభిప్రాయానికి రాలేకపోయాం.
కనుక, ప్రస్తుతం, మేము ప్రస్తుతం ఒక ఆఫర్ లెటర్ ఇస్తాం...
కానీ అది సమర్థనీయమైందా అని మాకు కచ్చితంగా తెలియదు.
అంటే, నేను మిమ్మల్ని ఇప్పుడే ఈ క్షణమే అడిగితే...
-సరే. -...మీ నిర్ణయం ఏంటి?
ఆఫర్ లెటర్ ముందుంచడమా,
లేదా చర్చను కొనసాగించడమా?
నేను అనుకోవడం, మేము కచ్చితంగా ఆఫర్ లెటర్‌ను ముందుంచుతాం.
సరే, ఈ ప్రక్రియ కష్టమైనది నాకు తెలుసు.
నేను కూడా మీ విషయంలో చాలా కఠినంగా ఉన్నానని తెలుసు.
నేను మీతో కఠినంగా ఉండటానికి కారణం ఏంటంటే,
మీ ఆలోచనల్లో స్పష్టత రావాలనే. సరేనా?
మీ జట్టు ఏం చేయాలన్న విషయాన్ని మీరు తెలియజేయడమే.
ఇక మీరు సీఈఓ స్థాయిలో నియామకం వైపు చూస్తోంటే,
మీకు విపరీతమైన స్పష్టత ఉండాలి, ఆ వ్యక్తి ఏం చేయాలన్నదానిపై,
అంటే మీ కంపెనీకి ప్రధాన ముఖంగా ఉండటమే కాకుండా,
అది కూడా మీరు బాగా ఆలోచించుకోవాలి,
అలాంటి ప్రతిభను మీరు నియమించుకుంటే.
అలాగే ఈ సమయంలో కూడా,
మీరు వచ్చి ఇలా చెప్పుంటే ఇష్టపడేదాన్ని, "ఏంటో తెలుసా? సీఈఓ
"నియామకానికి సిద్ధంగా లేము.
"బహుశా మేము ఒక సీఎంఓ కోసమో లేదా మార్కెటింగ్ అధిపతి కోసమో చూడాలి,
"కానీ చర్చల ద్వారా మనం టచ్‌లో ఉందాం,
"భవిష్యత్తులో ఏదో రోజున మనం కలిసి పని చేస్తామేమో."
కనుక, మీరు ఆ నేర్చుకున్న పాఠంతో,
ఆ భావప్రసార స్పష్టత ఉంటే, మీ వ్యాపారానికి...
ఉత్తమ ప్రతిభావంతులను కనుగొనడంలో చక్కటి స్థానంలో ఉంటారు.
-బాగా చెప్పారు. -కచ్చితంగా.
-ఎంతో అర్థవంతంగా ఉంది. -అవును.
తీర్పు ఏంటి?
నిజానికి, మీ ఇద్దరినీ తీసుకోవాలనుకున్నాం,
కానీ, దురదృష్టవశాత్తూ ఒకరినే తీసుకోగలం.
సాయికిరణ్ గారు కావాలి.
రీ-డిసైన్
అంటే, మేము మీతో కలిసి పని చేయాలని ఎదురు చూశాం.
మీతో మాట్లాడక, ఆ ఉమ్మడి ఆశయం ఉందని అనిపించింది.
కనుక, అవును. మేము మీకు ఆఫర్ ఇస్తాం.
సరే.
రియాజ్ గారు, ఇంటర్వ్యూ తర్వాత మేము ఎంతో ఆలోచించాం.
డీటౌన్ రోబోటిక్స్
మేము ఇచ్చిన ఆఫర్ అలానే ఉంది.
కానీ నేను మీకు సలహా ఇవ్వగలను.
మార్గదర్శికి, సీఈఓకు, సహ స్థాపకుడికి మధ్య వ్యత్యాసం ఉంది.
ఎక్కడైతే మార్గదర్శితో పనులు అయిపోతాయో,
అక్కడ సీఈఓ అవసరం లేదు. సరేనా?
-ధన్యవాదాలు. -ఆల్ ద బెస్ట్.
మీరిద్దరూ, ఒక అంతిమ నిర్ణయం తీసుకున్నారా?
అవును.
చివరి దాకా, సంశయంతోనే ఉన్నా.
ఏం చెప్పాలనుకుంటున్నాడో కుల్‌దీప్ నాకు చెప్పాడు.
శివమ్, కుల్‌దీప్
మేము ఒక ఒప్పందం తయారు చేసినా.
మేము వారితో మాట్లాడాం, వారి సూచనలు తీసుకున్నాం.
కానీ అన్ని అనుకున్నా సరే, నా మనసుకు, "ఇదే...
"చెప్పాలి," అనిపించింది.
మొదటి నుండి మీరే మా తొలి ప్రాధాన్యత.
ప్రతి ఒక్కరి ప్రొఫైల్స్‌పై నిర్ణయం తీసుకున్నాక. సరేనా?
ఇక, నిజాయితీగా...
మేమున్న ఈ దశలో...
మాకు ఒక బయటి సీఈఓ అవసరం లేదు, కానీ...
అద్భుతం!
బయటి సీఈఓగా అవసరం లేదు, ఎందుకంటే అది మేము అమలు చేయగలం.
మా ఇద్దరికీ జట్లు ఉన్నాయి.
మేము అది చేయగలం, నేర్చుకుని, ఎదగగలం.
ఇది చెప్పినా సరే, మీరు ఎలాంటి జట్టుకైనా గొప్ప బలం అవుతారు. సరేనా?
మీరు బెంగళూరులో ఉన్నారు, మేము బెంగళూరులో ఉన్నాం.
మీకు చోటు మారడానికి అలవెన్స్ ఇచ్చే పని లేదు.
అదొక సానుకూల విషయం.
కనుక, ఇవి మా నిజాయితీ కల, మనసులో మాటలు,
మీతో పంచుకుంటున్నాను.
ఈ సవాలు కోసం,
మిమ్మల్ని నియమించుకోవడానికి మేము ఒక ఆఫర్ ఇచ్చి ఉండవచ్చు.
కానీ మనసులో ఉన్న మాట ఇదే.
మీరు చెప్పిన ఈ మాటకు, కౌగిలించుకోవాల్సిందే.
నాకు నచ్చింది.
ఎలాగో అలా సీఈఓను నియమించుకోవాలని మీరు ఆలోచించలేదు,
కానీ కంపెనీకి ఏది ముఖ్యం అని ఆలోచించారు.
దానికి మీ మనసులో ఉన్నత స్థానం ఇచ్చారు.
అన్నట్టు, నేను మీతో నిజంగా మాట్లాడుతోంటే,
నాకు ఈ మాటతోనే విశ్వాసం వస్తుంది.
స్థాపకులుగా, మీరు కంపెనీ గురించే ఆలోచించారు,
మీ కంపెనీలో నేను చేరాలనుకుంటే,
మీకు కంపెనీపై ఎంత అక్కర ఉందో, నాకూ అంతే ఉండాలి.
అద్భుతం.
ఆ సమయంలో, వాళ్ళు మమ్మల్ని పరీక్షించారు.
ఇంకేమీ లేదు. అదొక స్వచ్ఛమైన మానసిక సవాలు.
-అవును, మేము-- -ఆకట్టుకున్నారు.
జనాలు వచ్చారు, ఇంటర్వ్యూ చేశాం.
కానీ అంతిమంగా వాళ్ళను తీసుకోవాలా లేదా అన్నది మా నిర్ణయం.
-అవును. -అదే చేశాం.
నాకు ఎంతో సంతోషమేసిందంటే డాన్స్ చేద్దామా అనేంతలా.
ఇది ఊహాత్మక సవాలైనా,
సొంత నాయకత్వంపై స్థాపకులకు ఉన్న నమ్మకానికి ఇదొక సిసలైన పరీక్ష.
-మీ రోజు ఎలా గడిచింది? -అద్భుతంగా ఉంది.
-నిజంగానా? -అవును.
అయితే చెప్పండి.
మూడవసారి, రియాజ్ వచ్చారు.
మీకెంత నమ్మకం ఉందని ఆయన్ను అడిగాం.
"ఆ, యాత్రికార్ట్ బిలియన్ డాలర్ కంపెనీ కాగలదు," అన్నారు.
అవును. మేము ఆయనతో చెప్పించాం.
ఆయనతో చెప్పించాం. అది బాగా జరిగింది.
అవును.
మీరు సొంత డబ్బా ఎక్కువ కొట్టుకుంటున్నారేమో?
-లేదు. -మేము బాగా చేశామని మీరే అంటున్నారు.
అలా అనిపిస్తోంది, సర్.
ఆయన మమ్మల్ని పొగిడారు కూడా. కనుక, అనిపిస్తుందిగా.
బాగా చేశామని మాకు అనిపిస్తోంది.
గౌరవ్, మీ నిజాయితీ నాకు నచ్చింది.
కునాల్ [స్నాప్‌డీల్, టైటాన్ క్యాపిటల్]
మదుపరి
మీరు మీ మనసు నుండి మాట్లాడుతారు.
నిన్న ఒక విషయం బాగా అనిపించింది
మీరు రియాజ్‌తో పాటు కూర్చున్నా,
-మీరు భావోద్వేగంలో మునిగిపోలేదు. -అవును.
గూగుల్ లాంటి పెద్ద ఎంఎన్‌సీలు లేదా అలాంటి కంపెనీలకు
చెందిన సీనియర్ అభ్యర్థిని నేను ఇంటర్వ్యూ చేసేటప్పుడు,
నేను వాళ్ళను ఇంటర్వ్యూ చేస్తున్నానా లేదా వాళ్ళు
-నన్ను చేస్తున్నారా అర్థమయ్యేది కాదు. -అవును.
నిన్న మీరు రియాజ్‌తో చక్కటి సంభాషణ చేశారని అనిపించింది.
-ధన్యవాదాలు. -అప్పుడప్పుడు దారి తప్పారు.
అవును.
కానీ అర్థం చేసుకోగలను. అది కష్టమే.
ఆయన తప్పుగా అనుకోకుండా చూసుకోవాలి.
నేను మరొక్క మాట చెప్తాను.
ఈ మధ్యే వీపీని నియమించాం.
రిలయన్స్ రీటైల్ నుండి వీపీ తెచ్చాం. ఒకటిన్నర ఏళ్ళు పట్టింది.
కనుక, మనం నిజంగా నియమించుకునేటప్పుడు,
మనం నిర్ణయాలు ఇలా తీసుకోము.
మీరు నిన్న రియాజ్‌తో ఈ మాట చెప్పుంటే బాగుండేది.
అదే అసలైన మాట. నాకు ఇది నచ్చింది.
నేను ఇక్కడ వింటున్నది అక్కడ వినాలనుకున్నాను.
ధన్యవాదాలు.
మీకు సీఈఓ కావాలని మీరనుకున్నారా?
లేదు, కానీ మాకొక మార్గదర్శి...
-చక్కటి మార్గదర్శి, ఎలా అంటే-- -ఈ మాట ఎందుకు చెప్పలేదు?
మేము జారుముడి వేయాలనుకున్నాం.
ఎందుకంటే అంత గొప్ప మనిషిని నేరుగా అవమానించడం...
అవమానం ఎలా అవుతుంది? అతను మిమ్మల్ని చూసి గర్వించి ఉంటాడు.
"అబ్బో. ఈ స్థాపకులు ఆత్మవిశ్వాసంతో ఉన్నారు," అని అనేవాడు.
అవును, విస్తరించడానికి, సీఈఓ కావాలి.
సీఈఓ చేరేంత వరకూ మదుపరులుగా మేము వేచి ఉండాలా?
ఎందుకంటే మదుపరులుగా,
విస్తరించే కంపెనీల్లోనే పెట్టుబడి పెట్టాలనుకుంటాం.
కానీ విస్తరణకు సీఈఓ కావాలని
స్థాపకులే నమ్ముతోంటే, అప్పుడు అది...
శిఖర్, మీ హావభావాలు, మీరు మాట్లాడిన తీరు చూసి,
మీరు నిజంగానే సీఈఓను పనిలో పెట్టుకోవాలని అనుకున్నట్టు లేదు.
మా మనసులో ఏ ఆలోచన ఉందంటే, ఈ రోజు మనం అవునని చెప్పినా,
ఒక కచ్చితమైన నిర్ణయానికి రావడానికి కనీసం సంవత్సరం పడుతుంది.
కానీ మేము ఇలా సరళంగా చెప్పుండాలి,
"మాకు ఈ సమయంలో సీఈఓ వద్దు."
-మీ మనసులో మాట ఎందుకు చెప్పలేదు? -నిజమే.
కుల్‌దీప్, శివమ్, నాకు మీ వైఖరి నచ్చలేదు.
దాన్ని పూర్తిగా ప్రేమిస్తున్నా.
-చాలా నచ్చింది. -ధన్యవాదాలు.
మీరు నిన్న తీసుకున్న మార్గం,
మీరు చాలా ఆందోళనపడి ఉంటారు,
అయినా కూడా, "వద్దు. నా లోపలి మనసు ఇది నాకు...
"సరైన మార్గం కాదని చెబుతోంది" అని నిర్ణయించారు.
అది కచ్చితంగా అలాగే జరిగింది.
చివరిదాకా, కుల్‌దీప్ చెబుతూనే ఉన్నాడు,
ఇది నాకు సమ్మతం కాదు.
నేను ఏది చెప్పాలనుకుంటున్నానో అదే చెప్తాను.
-మంచిది. -కుల్‌దీప్ అభిప్రాయం మారలేదు.
మాకు ఏమనిపించింది అంటే, ఇది విపరీతమైన చర్య కావచ్చు,
మనం చెప్పిన పని చేయనందుకు ఎలిమినేట్ కావచ్చు.
నాకు... రియాజ్ చప్పట్లు కొట్టిన క్షణం గుర్తుంది.
"మేము నియమించుకోం" అని చెప్పగానే.
ఇక రియాజ్ స్పందన చాలా నిజాయితీగా అనిపించింది.
ఆయన చాలా సంతోషపడ్డారు.
ఆ క్షణంలో, మేము సరైన మార్గంలో ఉన్నామని నేను గ్రహించాను.
కుల్‌దీప్, శివమ్,
మీకు సవాలు కష్టంగా ఉన్నా,
సులువుగా చేసేశారు.
-అవును. -కనుక, అభినందనలు, బాబులు.
-థాంక్యూ. -థాంక్యూ.
-ఈ సవాలు ఎలా అనిపించింది? -ఆసక్తికరంగా ఉండింది.
కొత్తగా ఉంది. సముచితమైనది.
మేము ఈ సవాలును ఇలా అర్థం చేసుకున్నాం.
అలిప్పోలో మేము చాలా పెద్ద అవకాశాలు వస్తాయి,
అక్కడ మనం కఠిన నిర్ణయాలు తీసుకోవాల్సి వస్తుంది.
కనుక, మేము ఈ సవాలును ఈ అవకాశాన్ని ఎలా చూశామంటే,
అంటే నిజంగా ఉందని,
ఇక రేపు, దీన్ని మళ్ళీ జీవించాలంటే,
అది ఎలా చేస్తామని.
సరే, ఆయుషి, నిఖిల్.
చెప్పండి.
మొదట, మీరు సీఈఓను నియమిస్తున్నారు, సీఎంఓను కాదు. సరేనా?
రెండవది, మీరు పిచ్ చేస్తున్నది మదుపరుడికి కాదు.
అంటే, అదొక ఇంటర్వ్యూ.
అందులో ఒక స్వప్నాన్ని, ఒక తపనను పంచుకుంటున్నారు.
నిజాయితీగా చెప్పాలంటే, జీనాతో మాట్లాడాక, 30 క్షణాల పాటు,
నాకు ఏమీ పాలు పోలేదు.
ఎందుకంటే మా దృష్టి మార్కెటింగ్, అందులో సందేహమే లేదు.
అమలు కన్నా మార్కెటింగ్ వైపు వెళ్ళింది...
అది ఆసక్తికరంగా అనిపించింది.
అది అలిప్పోకు దిశను మార్చే నియామకం అనిపించింది.
ఆ భావన వచ్చింది.
నిఖిల్, మీరు బండి నడుపుతారా?
ఆయుషికి, నాకు బండి నడపడం అంటే చాలా ఇష్టం.
నిఖిల్‌కు బండి నడపడమంటే చాలా ఇష్టం.
ఎప్పుడైనా బండి న్యూట్రల్‌లో వెళుతోంటే,
మీరు యాక్సిలరేటర్ నొక్కుతూనే ఉంటారు,
-ఏం జరుగుతుంది? -కారు ముందుకు కదలదు.
ఇంకా ఏమవుతుంది?
చాలా శబ్దం వస్తుంది.
జీనాతో మీ సంభాషణ
బండి న్యూట్రల్‌లో ఉన్నట్టు ఉంది,
కానీ మీరు యాక్సిలరేటర్ నొక్కుతూనే ఉన్నారు.
కొంత సమయం తర్వాత,
సంభాషణ మీరు అనుకున్న దిశలో వెళ్ళడం లేదని మీకు అనిపిస్తే,
వెనక్కు తగ్గడం తప్పేమీ కాదు.
మీరు జీనాకు ఇలా చెప్పుంటే ఏమీ అయ్యేది కాదు...
"మీరన్నది నిజమే. మంచి విషయమే చెబుతున్నారు.
"దీని గురించి ఆలోచించి చెప్తాం."
కునాల్, మీరు బయటే ఉండి అందరినీ చూశారు.
మేము జీనాకు సంకేతాలు ఇచ్చామని మీరు గమనించే ఉంటారు.
జట్టు నిర్మాణం, సరేనా?
ఒక సీఈఓగా మా ధైర్యమైన నిర్ణయాలు ఇచ్చాం.
కదా? నిర్ణయాధికారం.
ఆ సంభాషణ ఒక్కో మెట్టూ ముందుకు వెళుతుందేమో చూశాం.
చివరలో గమనించి ఉంటారు, ఆమెను బలవంతపెట్టలేదు.
"టచ్‌లో ఉందాం," అని చెప్పాం. అలాగే ఆఫర్‌లో కూడా,
ఎవరైనా సవాలులో అడిగి ఉంటే, మేము చూపించేవాళ్ళం.
లేదంటే, మేము అన్నీ అందులో రాశాము. దాన్ని మేము తెరవలేదు.
ఈ సంభాషణ ఎక్కడికీ దారి తీయదని మాకు ముందే తెలుసు, కనుక ఆఫర్ మాటే రాకూడదు.
ఎందుకంటే ఇందులో ఏ అర్థం కనిపించడం లేదని మాకు తెలుసు.
కునాల్ మీరు ఏం చేశారని చెప్పారో
కచ్చితంగా ఇప్పుడు అదే చేస్తున్నారు.
మీరు ఇది చెప్పుంటే బాగుండేది... వద్దు అని.
ఇలా చెప్పుండాలేమో, "మేము సగర్వమైన స్థాపకులం.
"మీరు మాకొక సలహాదారుగా ఉండాలి."
ఈ దశలో తమ ప్రయాణంపై స్థాపకుల ప్రేమ అన్నది కీలకమైనది.
పరిస్థితి పట్ల నిజాయితీగా, వాస్తవికంగా ఉండండి.
-ఇది షోనే, నిజమే. -అవును.
వ్యాపార అవసరాలలో యదార్థంగా ఉండాలి.
ఏది ఏమైనా, బాబులు, ధన్యవాదాలు.
-మీరు వెళ్ళవచ్చు. -ధన్యవాదాలు.
మేము మరొక్క నిమిషం ఉండవచ్చా? సారీ. అది కట్ కావచ్చు.
కొంత సమయం ఉండవచ్చా--
నిఖిల్, ఒక సంకేతాన్ని గ్రహించడం ఎలాగో నేర్చుకోవడం ముఖ్యం.
అవును, సముచితమైన సూచనే.
మీ పట్టుదలను మేము అభినందిస్తాం.
అదొక గొప్ప లక్షణం.
కానీ మీ కోరిక మొండితనంగా మారితే, అది చూడటానికి బాగుండదు.
ఇంకా కొన్ని చెప్పాలనుకున్నాను, అయినా పరవాలేదు.
-పరవాలేదు. -మీకు ఎన్నో అవకాశాలు దొరుకుతాయి.
-అవును. -కానీ ప్రస్తుతానికి...
-ధన్యవాదాలు, బాబులు. -ధన్యవాదాలు.
-థాంక్స్. -మంచిది.
ఆ. థాంక్స్.
ఈ భేటీని మేము మిస్సవుతున్నాం.
ఎందుకంటే ఎవరైనా నిజాయితీగా మాట్లాడితే,
దాన్ని గ్రహించడం చాలా ముఖ్యం.
మిషన్ స్టార్ట్ అబ్ లో ఇది చివరి విశ్లేషణా భేటీ.
ఎడతెరపి లేని ఆరు వరుస సవాళ్ళ తర్వాత,
ఆఖరి అయిదుగురు ఎవరో కనుక్కోవడానికి కొద్ది క్షణాల దూరంలో ఉన్నాం.
స్థాపకులారా, మిషన్ స్టార్ట్ అబ్‌ లోని అన్ని సవాళ్ళు ఇంతటితో పూర్తయ్యాయి.
ఆరు కఠినమైన సవాళ్ళ తర్వాత,
మీ ఆరుగురు స్థాపక జట్లు ఫినాలే ముందు నిలబడి ఉన్నారు.
కనుక, మీలో ప్రతీ ఒక్కరికీ అభినందనలు.
అసాధారణమైన పని.
కానీ మీ ఆరుగురు స్థాపక జట్లలో, ఈరోజు ఒకరు ఇంటిముఖం పడతారు.
కానీ అంతకు ముందు,
మేము ఉత్తమ పెర్ఫామర్‌ను ప్రకటిస్తాం.
కనుక, మదుపరులారా,
ఈ సవాలులో ఏ స్థాపక జట్టు మిమ్మల్ని ఎక్కువగా ఆకట్టుకుంది?
కుల్‌దీప్, శివమ్,
మీరు గొప్ప సమయస్ఫూర్తి చూపించారు.
అభినందనలు, ఈ సవాలులో మీరే ఉత్తమ పర్ఫామర్స్.
ఇప్పుడు ఇదే పెద్ద ప్రశ్న.
ఈ ఐదు మంది స్థాపకులలో, కింది స్థానంలో ఎవరున్నారు?
-అనీషా. -ఈ సవాలులో,
మీ అందరి నుండి మరింత దృఢసంకల్పాన్ని చూడాలనుకున్నాం.
ఈ దశలో పోటీ హోరాహోరీగా ఉంది.
అందుకే, మేము కింది మూడు స్థానాలు ఉండవని నిర్ణయించాం.
మీ అయిదుగురు ఇక్కడే ఉండండి,
మీలో ఒకరు ఎలిమినేట్ అవుతారు.
మనీష్, ఈరోజు ఎవరు ఇంటికి వెళుతున్నారు?
దురదృష్టవశాత్తూ,
అది అలిప్పో.
నిఖిల్, ఆయుషి.
ఎప్పుడూ శక్తికల జంట అని పిలిచాను,
మీరు నాకు ఎప్పుడూ శక్తికల జంటే.
మీరు చాలా బలమైన, పట్టుదల కల జట్టు,
మీకు ఎంతో విజయం కలగాలని కోరుకుంటున్నాను.
నన్ను ఎలా చేరుకోవాలో మీకు తెలుసు.
ఏ సమయంలోనైనా నన్ను సంప్రదించవచ్చు.
-మీకు ఆల్ ద బెస్ట్. -ముమ్మాటికీ. థాంక్యూ, కునాల్.
ఎడిసన్ చెప్పిన మంచి మాట ఉంది.
"విజయం సాధించడానికి కచ్చితమైన మార్గం మరొక్కసారి ప్రయత్నించడమే."
మిమ్మల్ని ఎప్పుడు చూసినా, ఆ స్ఫూర్తే కనపడుతుంది.
ఆల్ ద బెస్ట్.
ఇక, మీకు తెలుసు, నేనొక ఫోన్ కాల్ దూరంలో ఉన్నాను.
మేము మీ ముగ్గురిని బాగా సతాయిస్తాం.
దాని గురించి దిగులుపడకండి.
-ఏ సమయమైనా. -ఆలోచించకండి.
-ఏ సమయమైనా. -అలాగే.
-ధన్యవాదాలు. -ఉంటాం.
-ధన్యవాదాలు. బై! -బై!
ఆల్ ద బెస్ట్!
ఈ షోలో మా ప్రయాణం...
-అద్భుతమైన ప్రయాణం. -అవును.
కొత్త విషయాలు నేర్చుకున్నాం.
సూచనలు, సలహాలు, విశ్లేషణలు...
చక్కటి స్నేహితులు దొరికారు. చాలా రోజుల తర్వాత స్నేహం చేశాం.
మదుపరుల నెట్‌వర్క్‌లు. కలిసి పని చేయడాలు. భాగస్వామ్యాలు.
మేము ఎన్నో విషయాలు తీసుకెళుతున్నాం.
ముందు ముందు మా ప్రయాణం అద్భుతంగా ఉండబోతోంది.
అందుకు ఉత్తేజంగా ఉన్నాం.
అలిప్పో ఎలిమినేషన్ తర్వాత,
ఫినాలేకు ఆఖరి అయిదు జట్లు మిగిలాయి.
ఈ ఐదుగురు స్థాపక జట్లకు దొరుకుతుంది మదుపరుల నుండి
పెట్టుబడి గెలుచుకునే అవకాశం.
తరువాయి ఎపిసోడ్‌లో
అమెజాన్ ప్రైమ్ వీడియో వారి మిషన్ స్టార్ట్ అబ్ ఫినాలేకు స్వాగతం.
-చివరికి నిధుల మాట వచ్చింది. -మీ నుండి 2 కోట్లు సమీకరిస్తాం.
-మూడు కోట్లు. -రెండు.
కనిష్ట విలువ 30 కోట్లు.
ఆరవై కోట్లు, కనిష్టం.
80 కోట్లు, గరిష్టం.
ఇది ఎలాంటి ఒప్పందం?
దురదృష్టవశాత్తూ, నేను పెట్టుబడి పెట్టను.
నేనూ కునాల్‌తో పాటు ఆ రెండు కోట్ల ఒప్పందంలో చేరుతాను.
మూడు నాలుగేళ్ళు కష్టపడి పని చేశాక,
ఎంతో ప్రయాస చేశాక,
నేను యువతరంలో అలాంటి భావనను కలిగించాలనుకోలేదు...
భావన అన్నది ఎప్పుడూ వ్యాపార విలువపై ఆధారపడదు.
మీరు అప్పులు బాగా కడతారా?
అయితే, చేద్దాం.
మాపై అప్పుల మోత పడేలా ఉంటే మేమెందుకు పెట్టుబడి పెట్టాలి?
స్థాపకులు కోరుకునే మదుపరులు దొరుకుతారా?
-ఇది ముంచెత్తుతోంది. -మీరూ ఈ ఒప్పందంలో భాగం కావాలి.
మదుపరులకు కావాల్సిన స్థాపకులు దక్కుతారా?
పెట్టుబడి లేకుండా వెళ్ళడానికి ఇష్టమేనా?
20 అని అందాం, కఠినమైన స్థానం.
మీకు మా బెంగళూరు ఆఫీసులో ప్రాంగణం ఇస్తాం.
అయితే, నిధులు ఎవరికి దక్కుతాయి?
అది త్వరలోనే కనుగొంటాం.
సబ్‌టైటిల్ అనువాద కర్త ప్రదీప్ కుమార్ మహేశ్వర్ల